text: Advokat om Haarder-sag: Det er fordækt
  15 december 2016 kl. 17.01
  Just Justesen, manden der klagede til Ombudsmanden over ansættelsen af Bertel Haarder, mener ikke, at sagen stopper nu.
  Bertel Haarder takker nu nej til jobbet som generalkonsul efter en klage til Ombudsmanden og massiv kritik i læserbreve.
  - Set fra min synsvinkel er sagen ikke stoppet med Bertels nej. Som jeg ser det, var det processen, som var forkert siger Just Justesen, advokat. Det var Just Justesen, der klagede til Ombudsmanden over ansættelsen af Bertel
  Just Justesen: "Det er i min verden det rene nonsens"
  Ifølge ham er det helt forkert, hvis stillingen som generalkonsul bliver givet som en belønning for et stykke arbejde, i stedet bør stillingen slås offentligt op.
  - Fremgangsmåden med offentlige stillinger som denne, der har skattebetalt løn og pension, skal foregå efter nogle regler. Altså med et offentligt opslag, så alle er lige stillet og lige for loven. Stillingen skal ikke tildeles nogen som en belønning for noget, siger Just.
  
  Må ikke være partipolitisk
  Lars Løkke har efter Bertel Haarders afslag sagt, at den tidligere generalkonsul Henrik Becker-Christensen ikke vil få stillingen tilbage, men at Lars Løkke foretrækker en ”politisk profil” til stillingen.
  - Det er i min verden det rene nonsens. Konsulen skal ikke være politisk, siger Just Justesen og fortsætter:
  - Det er fordækt. Hvis han ikke sagde det, ville han vedstå, at den gamle beslutning var forkert, så han kan næsten ikke sige andet, siger Just.
  
  